CELEX: 62009CA0336
Language: el
Date: 2012-06-26 00:00:00
Title: Υπόθεση C-336/09 P: Απόφαση του Δικαστηρίου (τμήμα μείζονος συνθέσεως) της 26ης Ιουνίου 2012 — Δημοκρατία της Πολωνίας κατά Ευρωπαϊκής Επιτροπής [Αίτηση αναιρέσεως — Κοινή οργάνωση αγορών — Θέσπιση μεταβατικών μέτρων λόγω της προσχωρήσεως νέων κρατών μελών — Κανονισμός (ΕΚ) 60/2004 για τη θέσπιση μεταβατικών μέτρων στον τομέα της ζάχαρης — Προσφυγή ακυρώσεως — Προθεσμία — Έναρξη — Εκπρόθεσμο — Απαράδεκτο — Λόγοι αναιρέσεως — Παραβίαση των συστατικών αρχών μιας κοινότητας δικαίου και της αρχής της αποτελεσματικής ένδικης προστασίας]

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/2
            
         Απόφαση του Δικαστηρίου (τμήμα μείζονος συνθέσεως) της 26ης Ιουνίου 2012 — Δημοκρατία της Πολωνίας κατά Ευρωπαϊκής Επιτροπής
   (Υπόθεση C-336/09 P) (1)
   
   (Αίτηση αναιρέσεως - Κοινή οργάνωση αγορών - Θέσπιση μεταβατικών μέτρων λόγω της προσχωρήσεως νέων κρατών μελών - Κανονισμός (ΕΚ) 60/2004 για τη θέσπιση μεταβατικών μέτρων στον τομέα της ζάχαρης - Προσφυγή ακυρώσεως - Προθεσμία - Έναρξη - Εκπρόθεσμο - Απαράδεκτο - Λόγοι αναιρέσεως - Παραβίαση των συστατικών αρχών μιας κοινότητας δικαίου και της αρχής της αποτελεσματικής ένδικης προστασίας)
   2012/C 258/03
   Γλώσσα διαδικασίας: η πολωνική
   
      Διάδικοι
   
   
      Αναιρεσείουσα: Δημοκρατία της Πολωνίας (εκπρόσωποι: M. Dowgielewicz, στη συνέχεια, M. Szpunar)
   
      Αντίδικος κατ’ αναίρεση: Ευρωπαϊκή Επιτροπή, εκπροσωπούμενη από τις (εκπρόσωποι: Ε. Τσερέπα-Lacombe, A. Stobiecka-Kuik, A. Szmytkowska και T. van Rijn)
   
      Αντικείμενο
   
   Αίτηση αναιρέσεως κατά της διατάξεως του Πρωτοδικείου (πρώτο πενταμελές τμήμα), της 10ης Ιουνίου 2009, στην υπόθεση T-258/04, Πολωνία κατά Επιτροπής, με την οποία το Πρωτοδικείο απέρριψε ως απαράδεκτη προσφυγή με την οποία ζητήθηκε η μερική ακύρωση του κανονισμού (ΕΚ) 60/2004 της Επιτροπής, της 14ης Ιανουαρίου 2004, για τη θέσπιση μεταβατικών μέτρων στον τομέα της ζάχαρης λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση — Ημερομηνία από την οποία άρχεται η προθεσμία για την άσκηση προσφυγής ακυρώσεως — Εσφαλμένη ερμηνεία του άρθρου 230, τέταρτο εδάφιο, ΕΚ και του κανονισμού αριθ. 1 περί καθορισμού του γλωσσικού καθεστώτος της ΕΟΚ (ΕΕ ειδ. έκδ. 01/001, σ. 14) — Προσβολή του δικαιώματος για αποτελεσματική ένδικη προστασία, καθώς και των αρχών αλληλεγγύης και καλής πίστεως — Διαδικαστικές πλημμέλειες λόγω της αρνήσεως του Πρωτοδικείου να δεχθεί τους λόγους που άπτονται της παραβιάσεως των εν λόγω αρχών
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί τη διάταξη του Πρωτοδικείου των Ευρωπαϊκών Κοινοτήτων της 10ης Ιουνίου 2009, T-258/04, Πολωνία κατά Επιτροπής.
            
         
               2)
            
            
               Αναπέμπει την υπόθεση στο Γενικό Δικαστήριο της Ευρωπαϊκής Ένωσης προκειμένου αυτό να αποφανθεί επί του αιτήματος της Δημοκρατίας της Πολωνίας περί ακυρώσεως των άρθρων 5, 6, παράγραφοι 1 έως 3, 7, παράγραφος 1, και 8, παράγραφος 2, στοιχείο α', του κανονισμού (ΕΚ) 60/2004 της Επιτροπής, της 14ης Ιανουαρίου 2004, για τη θέσπιση μεταβατικών μέτρων στον τομέα της ζάχαρης λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
            
         
               3)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 282 της 21.11.2009.